- 1 Ioane
- <
- 2
- >

2
A bwo mulie tenye ni naî Padué
E picani tenye wo Iésu Kériso
1 2.1 Ébéru 9.24Ni naîng ne ha a céihi, é tii ne tewé ni naado naa, beme time geé uce pwo nina ta. Kehe mepie pwo paceli e pwo aceli ta, ke pwo pana e pipwopainye ne pele Caa: wo Iésu Kériso, na e mwomwon. 2 2.2 Ioane 1.29; Kolosé 1.20; 1 Ioane 4.10Weeng na e mele beme pineuhi ni ta pwo tenye; time uce é ne konye cehi, kehe é ne mwo ko ni apulie pwo a bwohemwo ati.
Genye mulie pwohewii a bwo mulie ten
3 Hemepie genye ténedehi ni patén de Padué, ke genye temehi nelang pie nye te temehieng. 4 Wo paceli e pii pie e temehi Padué, ke me time e uce ténedehi ni patén den, ke pa agele, ke time uce e kon a *juuju. 5 2.5−6 Ioane 14.21,23Kehe wo pana e ténedehi a pwooti te Padué, ke tidi ati a pwonimen ko a pipwoééhe ten*2.5 Tidi ati a pwonimen ko a pipwoééhe ten—Grek: Hején ne kon a pipwoééhe te Padué. É ha a tii ce, ke geme pé lupwo bwopiinen na alo, beme piocihe a amour: pwonime, ai eânime, ke pipwoééhe, âcehi ni niide a tii, ke é he ni béén, ke geme tai ne lupwona alo.. É mu ko anaa, ke genye temehi pie wogenye kon. 6 Be wo pana e pii pie e mu kon, ke wâé heme e mulie pwohewii a bwo mulie te Iésu.
Eânimem de pa béém acéihi
7 2.7 Ioane 13.34; 2 Ioane 5−6Ni bééng acéihi, time uce a patén na mwo coho na é tii me dewé, kehe ana geé caa te mi temehi†2.7 Geé caa te mi temehi—ai Mu ha atabuhi ko a bwohemwo, ai Ha a benaamwon li pipatemehi a Pwooti Wâé, ai He geé tabuhi céihi. Piwien ne ha a 2.24 me 3.11.. Be weengaa kuti a pwooti na geé caa te téne. 8 2.8 Ioane 1.9; Roma 13.12A céiu mwo, ke a patén na te junihe wâé‡2.8 Junihe wâé—ai coho, be alo lupwo bwopiine a pwooti grek ne éni. na é tii me dewé. Ke e te *pajuujuhi [ne ha a mulihen] wo Kériso, ke é ne he ni mulihewé mwo. Be caa ko pitieden ngen a melepiing, be e caa tuie a ju pwéélang.
9 2.9 1 Ioane 4.20Wo paceli e pii pie e mu ha a pwéélang, kehe mepie e tééti pa béén acéihi, ke e mwo te mu ha a melepiing. 10 2.10 Roma 14.13Kehe wo paceli eânimen de pa béén, ke e mu ha a pwéélang. Ke time e uce tupwo ne ha a ta. 11 2.11 Ioane 12.35Kehe pana e tééti pa béén, ke e mu ha a melepiing, be time e uce temehi he na e â lang, be e pwo me bwi nang na a melepiing.
Nemwo pwo me eânimewé ko ni huô na ta
12-14 É pwotii lé céiikewé, ni naî Padué. Be caa pineuhi ni ta pwo tewé, mu ko a nii Kériso. Ke geé caa temehi Caa.
É pwotii lé céiikewé, wogewé ni ‘caa’ [wogewé na mang a céihi tewé] be geé temehi [Kériso] pana e mu ha atabuhi kon. Éa, e mu ânebun ne ko ati ni naado!
É pwotii lé céiikewé, wogewé ni ewa, be geé mwoiu, ke e kowé a pwooti te Padué. Ke geé caa piwéden koja *Caatana, pana ta nang. Éa, geé caa piwéden kojaeng§2.12−14 Geme caa neibuhi he pwo cemuhi ni pwooti na e piokelo ko pii wo Ioane he pwo grek.!
15 2.15 Roma 8.7Geé nemwo pwo me eânimewé ko a bwohemwo*2.15 A bwohemwo—E piohiwon ko tii pie a bwohemwo wo Ioane ne he ni tii ten, beme a bwopiinen pie, ni apulie na lé tééti Padué, ke ati nina ta pwo bwohemwo na nime ni apulie kon., ke nina élé pwo a bwohemwo. Hemepie pwo paceli eânimen ko a bwohemwo, ke time uce e kon a pipwoééhe na e âbé mu ko Caa†2.15 Time uce e kon a pipwoééhe na e âbé mu ko Caa—ai Time uce eânimen de Caa.. 16 2.16 Roma 13.14Weengi nina e âbé mu ko [a mulihe pa apulie] pwo a bwohemwo ce:
Tee nimenye me nye pwo nina ta, ne he ni bwo engen denye;
Tee nimenye ko nina nye alihi ko ni naamiinye;
Tee eânimenye ko ni denye, ke genye pipaunukenye mu kon.
Ati ninaa, ke time e uce âbé mu ko Padué Caa! 17 2.17 Mataio 7.21O tieden a bwohemwo, ke ati ni naado na nye alihi na eânimenye kon, kehe e o mu dieli mwo wo paceli e pwo nina e pii wo Padué.
Lépwo acubwoni Kériso
18 2.18 Mataio 24.5,24; 2 Ioane 7Ni naîng, caa *ni bénebwéne tan‡2.18 Ni bénebwéne tan—Grek: Ni bénebwéne inetéale., ke geé caa temehi pie, e o tuie wo pa Acubwoni Kériso. Ke caa élé éni. Hiwon nina lé cubwoni Kériso, é mu ko anaa, na genye temehi pie caa ni bénebwéne tan. 19 2.19 Apostolo 20.30Lé wie mu hadeniinye, be time uce ni béénye. Be hemepie te ni béénye, ke lé o te mu konye. Kehe lé engen, beme lé habwii tenye pie time uce ni béénye.
20 2.20 1 Korénit 2.15Kehe wogewé, ke geé caa hegi a *Jenen Iitihi. Be e pipégalikewé§2.20 E pipégalikewé… Grek: Ke wogewé, ke e mu kowé a adéihi (onction) mu ko ana iitihi. A onction ce, ke a inenaado ko a bwo pipégalikenye: ke a Jenen Iitihi, ke a pwooti te Padué. Piwien ne ha a niide a tii 27. Omehi mwo note ko Luka 4.18. wo Kériso, pana e iitihi, ke e ne tewé. É mu ko anaa, ke geé caa temehi a juuju. 21 Hemepie é pwotii lé céiikewé, ke time uce a bwopiinen pie, time geé uce temehi a juuju, kehe geé te temehi, ke te tice ace gele celi e âbé mu ko a juuju.
22 2.22 1 Ioane 4.3; 2 Ioane 7He woo pa agele? Wo pana e pii pie wo Iésu, ke time uce wo Kériso [pana e neeng bé wo Padué]. Ke pa Acubwoni Kériso, ke pana e piwotétaa ko Caa me pa Naîn Iésu. 23 2.23 Ioane 5.23; 1 Ioane 4.15, 5.1Be nina lé piwotétaa ko pa Naîn, ke te tie Caa kolé. Kehe wo pana e hegi*2.23 Hegi—ai Temehi. pa Naîn, ke e hegi mwo Caa.
Geé mu ko Kériso
24 Wâé heme e mu mang kowé ni pwooti na geé téne mu ha atabuhi kon. Hemepie e mu kowé ni pwooti naa, ke geé bo mu he pa Naîn, ke é he Caa. 25 Anaa, ke ali e caa mi pii tenye wo Iésu: a mulie na tice anebwén kon.
26 É tii ninaa lé céiikewé, wonaa mu ko nina lé pipwohuô tewé. 27 2.27 Ioane 16.13Kehe wogewé na geé caa hegi a Jenen Iitihi†2.27 A Jenen Iitihi—Grek: Onction, pwohewiin ne ha a niide a tii 20. Wieli a Jenen Iitihi, ai wieli a pwooti te Padué. mu ko Kériso, ke geé nemwo hane lépwoce apwocémun [celi lé wonaa] be caa e kowé a Jenen Iitihi, ke e bo pacémunikewé ko ati ni naado. Ke nina e picaa tewé, ke a juuju, kehe time uce a gele. É mu ko anaa, ke geé mu ko Iésu pwohewii ana e patemehi tewé na a Jenen Iitihi.
28 É jenaa, wogewé ni bééng, ke wâé heme geé mu ko Kériso, beme time uce tanim gewé‡2.28 Gewé; Geé—Grek: Genye., ke me geé† cela kon heme e mwojuia mwo. 29 2.29 1 Ioane 3.10Geé temehi pie e mwomwon wo Kériso, ke wâé mwo heme geé temehi pie, ati nina lé penem ha a mwomwon, ke lé âbeele mu kon.

- 1 Ioane
- <
- 2
- >

2:1 2.1 Ébéru 9.24

2:2 2.2 Ioane 1.29; Kolosé 1.20; 1 Ioane 4.10

2:5 2.5−6 Ioane 14.21,23

*2:5 2.5 Tidi ati a pwonimen ko a pipwoééhe ten—Grek: Hején ne kon a pipwoééhe te Padué. É ha a tii ce, ke geme pé lupwo bwopiinen na alo, beme piocihe a amour: pwonime, ai eânime, ke pipwoééhe, âcehi ni niide a tii, ke é he ni béén, ke geme tai ne lupwona alo.

2:7 2.7 Ioane 13.34; 2 Ioane 5−6

†2:7 2.7 Geé caa te mi temehi—ai Mu ha atabuhi ko a bwohemwo, ai Ha a benaamwon li pipatemehi a Pwooti Wâé, ai He geé tabuhi céihi. Piwien ne ha a 2.24 me 3.11.

2:8 2.8 Ioane 1.9; Roma 13.12

‡2:8 2.8 Junihe wâé—ai coho, be alo lupwo bwopiine a pwooti grek ne éni.

2:9 2.9 1 Ioane 4.20

2:10 2.10 Roma 14.13

2:11 2.11 Ioane 12.35

§2:12-14 2.12−14 Geme caa neibuhi he pwo cemuhi ni pwooti na e piokelo ko pii wo Ioane he pwo grek.

2:15 2.15 Roma 8.7

*2:15 2.15 A bwohemwo—E piohiwon ko tii pie a bwohemwo wo Ioane ne he ni tii ten, beme a bwopiinen pie, ni apulie na lé tééti Padué, ke ati nina ta pwo bwohemwo na nime ni apulie kon.

†2:15 2.15 Time uce e kon a pipwoééhe na e âbé mu ko Caa—ai Time uce eânimen de Caa.

2:16 2.16 Roma 13.14

2:17 2.17 Mataio 7.21

2:18 2.18 Mataio 24.5,24; 2 Ioane 7

‡2:18 2.18 Ni bénebwéne tan—Grek: Ni bénebwéne inetéale.

2:19 2.19 Apostolo 20.30

2:20 2.20 1 Korénit 2.15

§2:20 2.20 E pipégalikewé… Grek: Ke wogewé, ke e mu kowé a adéihi (onction) mu ko ana iitihi. A onction ce, ke a inenaado ko a bwo pipégalikenye: ke a Jenen Iitihi, ke a pwooti te Padué. Piwien ne ha a niide a tii 27. Omehi mwo note ko Luka 4.18.

2:22 2.22 1 Ioane 4.3; 2 Ioane 7

2:23 2.23 Ioane 5.23; 1 Ioane 4.15, 5.1

*2:23 2.23 Hegi—ai Temehi.

2:27 2.27 Ioane 16.13

†2:27 2.27 A Jenen Iitihi—Grek: Onction, pwohewiin ne ha a niide a tii 20. Wieli a Jenen Iitihi, ai wieli a pwooti te Padué.

‡2:28 2.28 Gewé; Geé—Grek: Genye.

2:29 2.29 1 Ioane 3.10

© 2017-2018 WBT