- Pii Beetihi
- <
- 22
- >

22
A éémwa na e ne a mulip
1 22.1 Ézékiel 47.1É alecehen, ke wo pali *âcélo, ke e habwii tong a éémwa na e ne a mulip. Te ju bwakenu, na e téte mu ko a atebwo te Padué, me pa *Nahi Muto, 2 22.2 Genèse 2.9; Ézékiel 47.12; Joël 4.18; Zakari 14.8é ha awieme a apimu te ni apulie ati ne ha a pwomwo ubwo. Ke é ko lupwo jije éémwa, ke e cuwo lang a acuwo ko a mulip. Ke e ne ni acehin, he na 12 ni wole ha a jo. Ke ni madihin, ke lé pwo me etihelé na a bele. 3 Ke o caa te tice apwohi.
Ke o caa e ha a pwomwo ubwo a atebwo te Padué me pa Nahi Muto. Ke lé bo pipaunu Padué wo lépwo eabwé ten. 4 22.4 Mataio 5.8; Pii Beetihi 3.12Ke lé bo alihi a pwahamiin. Ke a niin, ke o bo tii ne pwo ni bwaadelé. 5 22.5 Daniel 7.18,27; Pii Beetihi 5.10, 20.6, 21.23,25Ke o caa te tice bwén, ke o caa te tice apulie celi lé hane me pwéélang kolé, ce mwomiû, ai a pwéélang ko a téale. Be wo Padué, ke e bo pwo me pwéélang ko ni eabwé ten a pwéélang den, ke lé bo daame dieli mwo.
Bénebwéne pwooti
6 22.6 Pii Beetihi 1.1É alecehen, ke e pii tong wo pali âcélo pie: «Ni pwooti ce, ke mwomwon, ke juuju. Ke e ne a *Jenen Iitihi te ni péroféta wo Padaame Padué. Ke e pahede pa âcélo ten, me e â habwii te ni eabwé ten, nina e o caa tuie.»
E mwojuia cemwo wo Iésu
7 22.7 Pii Beetihi 1.3E pii wo Iésu pie: «Geé téne, é o caa âbé!»
*Adéi pa apulie na e piténedehi ni pwooti te Padué na e ha a tii ce!
8 22.8 Pii Beetihi 19.10Woéo Ioane na é alihi ke é téne ni naado naa. Ke me é caa nebwén ko téne ke alihi ni naado naa, ke é tidihi jiling ko ni a pali âcélo na e habwii tong ni naado naa, beme é pipaunueng.
9 Kehe e pii tong wo pali âcélo pie: «Ûhu! Go nemwo wonaa, be woéo, ke te pa eabwé pwohewiiko, pwohewii ni béé péroféta, ke pwohewii mwo nina lé ténedehi ni pwooti na e ha a tii ce. Te wo Padué cehi na me go pipaunueng.»
10 Ke e pii tong mwo pie: «Go nemwo cile me dem cehi, ni pwooti te Padué na élé ha a tii ce. Be caa e mwonu a tan, na e o caa pacuwohi ati ninaa wo Padué.
11 22.11 Daniel 12.10«Wo pana ta nang, ke wâé heme e te cuwo ko pwo ana ta! Ke wo pana wâé ten me e te cuwo ko pwo ana mwiihi, ke wâé heme e te cuwo ko pwo ana mwiihi! Ke wo pana wâé nang, ke wâé heme e te cuwo ko pwo ana wâé! Ke wo pana e mulie me de Padué, ke wâé heme e te cuwo ko mulie me de Padué!»
Woéo na é atabuhi kon ke é anebwén kon
12 22.12 Ésaïe 40.10; Jérémie 17.10; Pii Beetihi 2.23E pii wo Iésu pie: «Go téne, be é o te ju téele âbé! Ke é bo pébé ni cemung. Ke é bo muko ne telé, ne he ni muko bwo penem delé. 13 22.13 Ésaïe 44.6; Pii Beetihi 1.8,17, 21.6Woéo, ke é Alfa, ke é Oméga, pa bécéiuhen, ke pa bénebwénen, pa atabuhi kon, ke pa anebwén kon.»
14 22.14 Genèse 2.9, 3.22«Adéi nina lé puu ni epwénelé. Be o pwo mwomwon delé me lé wii a acehi a acuwo ko a mulip. Ke o pwo mwomwon delé me lé taa he ni pomwa ko a pwomwo ubwo. 15 Ke lé mu pwomwo ne nina lé mulie hauli, ke ni apwodooki, ke ni apipule hauli, ke ni ataunuhi apulie, ke nina lé pipaunuhi ni *déme duéé, ke ni agele!
16 22.16 Nombres 24.17; Ésaïe 11.1,10; Roma 1.3; Pii Beetihi 2.28, 5.5«Woéo Iésu, ke é pahede pa âcélo tong, beme e â patemehi ninaa, me de ni acéihi. Ati ninaa, ke juuju. Be woéo, ke pa piebehi a pwomwoiu te pa daame *Davita; woéo pa ceni pwopwometan, na é pé da a téale.»
17 22.17 Ésaïe 55.1; Pii Beetihi 21.6A Jenen Iitihi me ê Apiaten, ke lu pii pie: «Âbé!» Ke wo paceli e téne anaa, ke me e pii pie: «Âbé!» Ke me e âbé wo paceli nimen me e ûdu. Wo paceli nimen kon, ke e o hegi me tice cuhi a tabe na e ne a mulip.
Nemwo taatééhi ni âne a pwooti ce
18 22.18−19 Deutéronome 4.2, 13.1Woéo Ioane, na é patemehi te ati ni apulie na lé téne ni pwooti na e ha a tii ce, pie: Mepie pwo pace apulie, celi e pibitehi ni pwooti na e ha a tii ce, ke wo Padué, ke e o pinebehi ni apwohi na ubwo na tii ne ha a tii ce. 19 Ke mepie e pétaabwon ace céiu naado mu he ni pwooti na e ha a tii ce wo pace céiu apulie, ke wo Padué, ke e o pétaabwon kojaeng a den mu ko a acehi a acuwo ko a mulip, ke a den mu ko a pwomwo ubwo iitihi na tii ne ha a tii ce.
20 22.20 Pii Beetihi 2.16Wo [Iésu] pana e *pajuujuhi ni naado naa, ke e pii pie: «Éa, é o te ju téele âbé!»
Amen! Âbé, go Padaame Iésu!
21 Ke a wâé te Padaame Iésu, ke e bo mu pelewé ati!
Adéikewé!

- Pii Beetihi
- <
- 22
- >

22:1 22.1 Ézékiel 47.1

22:2 22.2 Genèse 2.9; Ézékiel 47.12; Joël 4.18; Zakari 14.8

22:4 22.4 Mataio 5.8; Pii Beetihi 3.12

22:5 22.5 Daniel 7.18,27; Pii Beetihi 5.10, 20.6, 21.23,25

22:6 22.6 Pii Beetihi 1.1

22:7 22.7 Pii Beetihi 1.3

22:8 22.8 Pii Beetihi 19.10

22:11 22.11 Daniel 12.10

22:12 22.12 Ésaïe 40.10; Jérémie 17.10; Pii Beetihi 2.23

22:13 22.13 Ésaïe 44.6; Pii Beetihi 1.8,17, 21.6

22:14 22.14 Genèse 2.9, 3.22

22:16 22.16 Nombres 24.17; Ésaïe 11.1,10; Roma 1.3; Pii Beetihi 2.28, 5.5

22:17 22.17 Ésaïe 55.1; Pii Beetihi 21.6

22:18 22.18−19 Deutéronome 4.2, 13.1

22:20 22.20 Pii Beetihi 2.16

© 2017-2018 WBT