- Éféso
- <
- 2
- >

2
Ânebun ke genye mele
1 2.1−5 Kolosé 1.21, 2.13Ânebun, ke wogewé ni apulie mele, [be time e uce mu kowé *a ju mulip] mu ko ni huô tewé na ta, me a bwo time uce piténede Padué. 2 2.2 Kolosé 3.7; Tit 3.3Be li geé mulie pwohewii ni apulie pwo bwohemwo na lé pwo nina ta. Ke geé piténede [*Caatana] pa caa te ni duéé na lé pihuô ne he pipuwohe a miiden me a bwohemwo. Weeng na e pihuô te ati nina muhi telé me lé piténede Padué. 3 2.3 Kolosé 3.6Ke é ânebun, ke wogenye, ke genye tai pwohewiilé. Be genye âcehi ni bwo niimihinaado tenye na ta. Ke genye pwo ati nina nimenye me nye pwo ko ni éénye. Ke genye ucéihi ni cuhinaado mu pele Padué, be e okéé ne ko ati ni apulie pwo bwohemwo na lé pwo nina ta*2.3 Ati ni apulie…na lé pwo nina ta—Grek: Ni béén..
Nye mulie mu ko a pipwoééhe ten
4-5 2.4−5 Roma 6.13Ânebun ke wogenye ni apulie mele [ne he pwahamii Padué] ko ni ta pwo tenye. Kehe icehi ana te junihe eânimen denye, be te junihe ubwo a pipwoééhe ten. Ke e pwo me nye pimulie ibu me Kériso. Éa, celuimikewé mu ko a *pipwoééhe tice ja kon de Padué. 6 2.6 Kolosé 2.12E céikenye mu ha amele me Kériso Iésu, ke e ne tenye ni atebwo he *miiden me Kériso. E wonaa, be caa wogenye he Kériso. 7 Be nime Padué me e habwii dieli mwo pie, te junihe ubwo a pipwoééhe tice ja kon den, ke te junihe hiwon mwo ni adéihi me ni wâé ten na e ne tenye, me piticenaado ne kon, na e pwaadeniin bé wo Kériso Iésu.
8 Be e caa celuimikewé mu ko a pipwoééhe tice ja kon den wo Padué, na e pwaadeniin bé na a céihi tewé. A bwo celuimikewé, ke time uce é mu kowé. Be a âpipati, na e ne tenye [me piticenaado ne kon] wo Padué. 9 2.9 1 Korénit 1.29−31; 2 Timoté 1.9Ke time uce wonaa mu ko ce penem dewé, ke me geé pipii dewé! 10 2.10 Tit 2.14Be wogenye ni acehi ni penem de Padué, he li e pwo me mwo coho ni mulihenye. E pwo me wonaa, beme nye te cuwo ko pwo ni penem na wâé na e caa te mi piwâam kon ânebun, beme nye bo pwo.
Céiu genye ne he Kériso
11 Wo lépwo *Juif, ke lé pii kolé pie, ‘lépwona *tegoop jélé’. Ke lé pipii delé kon†2.11 Lé pipii delé kon—Be a tegoop, ke a ine a bwo pipégalilé te Padué beme lé bele ten.. Kehe wogewé na time geé uce Juif, ke lé pii kowé pie, ‘lépwona time uce tegoop jélé’.
Mepwo é ne ko a tegoop, ke ana te ju pwo ne ko a éé apulip cehi. Kehe icehi ana wâé heme geé niimihi pie, é ânebun, ke time geé uce apulie ha a bele te Padué‡2.11 (Niide a tii)—Grek: He geé teko pipaniimihi pie, é ânebun, ke wogewé nina time geé uce Juif ha a éé apulie. Ke wo lépwona tegoop jélé, ke lé pii kowé pie ‘lépwona time uce tegoop gewé’. [A tegoop, ke te a céiu naado] na pwo ne ko a éé apulie ko ni i apulie.. 12 2.12 Roma 9.4; Kolosé 1.21Ha a benaamwon naa, ke time geé uce temehi pie, woo wo Kériso§2.12 Time geé uce temehi pie, woo wo Kériso—Grek: Te tie Kériso kowé., pa *Mesia [na e *celuimi a bele te Padué]. Be time geé uce apulie ha a bele *Isaraéla na e pipégali wo Padué. Ke tice dewé mu ko ni piapwo te Padué. Ke geé mulie pwo a bwohemwo ce, kehe o te tice *adéihi celi geé ucéihi mu ko Padué. Be time geé uce temehieng, 13 2.13 Kolosé 1.20ke geé mu ité kojaeng.
Kehe icehi ana é jenaa ni, ke geé caa âbé céiieng mu ko a cewéhe Kériso Iésu [na tée he li e mele me dewé].
14 2.14 1 Korénit 12.13Wo Kériso, ke caa weeng pa péém denye. Ke e neibukenye, beme wogenye a bele na céiu, wogeme lépwo Juif me wogewé*2.14 Wogeme…wogewé—Pa Juif wo Paulo, kehe time uce lépwo Juif wo lépwo Éféso., nina time geé uce Juif. Be é he e mele ne ko a *kuricé, ke e tanahi a aba ha awiemenye na bahi ko a bwo pitéétikenye.
15 2.15 Kolosé 2.14[Wogeme lépwo Juif, ke geme âcehi] ni *patén de Moosé; ke [te hiwon] ni pihuô, me ni cuwo nahi patén kon. [Kehe icehi ana é jenaa ni] ke piticenaado ne ko ninaa ko ana e pwo wo Kériso. Be e ne a péém hadeniinye me wogewé na time geé uce Juif. Ke e neibukenye, beme wogenye a bele na céiu, na nye mu kon.
16 2.16 Zakari 9.10; Kolosé 1.20,22A céiu mwo: Ke e ne mwo a péém ha awiemenye ati me Padué ko a bwo mele ten ne ko a kuricé. Ke e pwo me tieden a bwo pitéétikenye.
17 2.17 Ésaïe 57.19Éa, e tuie wo Kériso, beme e pipatemehi a Pwooti Wâé na e pébé a péém. Ke e pipatemehi tewé [wogewé nina time geé uce Juif] na geé mu ité koja Padué. Ke e pipatemehi teme [wogeme lépwo Juif] na geme pimu mwonu Padué.
18 É mu ko ana e pwo wo Kériso, ke wogenye ati, wogeme ni Juif me wogewé lépwona time geé uce Juif, ke caa jan me nye âmwonu Padué Caa tenye. Ke genye tai â pelen, ko a *Jenen Iitihi ten na te céiu nang.
Wogenye ni apulie ha a pomwa ten
19 2.19 Éféso 3.6É mulang na wogewé lépwona time geé uce Juif, ke time geé uce coho, ke time geé uce a bele ité. Be geé caa apulie te Padué, ke geé taa ha a pwomwoiu ten, pwohewii ati ni béé apulie te Padué.
20 2.20 1 Korénit 3.11[Nye pwohewii] a mwa na bahi ne pwo a paan [na mang]. Be a paamwa, ke wo lépwo *apostolo, me lépwo *péroféta†2.20 Apostolo…péroféta—Omehi Éféso 4.11., ke a péi paamwa na a junaado, ke wo Kériso. 21 2.21 1 Korénit 3.16Ke weeng na e pwo me mang, me piubwo da a mwa, [wogenye na nye céihi ne kon] me â a Mwaiitihi te Padué.
22 2.22 1 Pétéru 2.5Wogewé [na time geé uce Juif] ke geé te péi mwo ne ko a mwa naa, be caa wogewé he Kériso. Ke piwien mwo ne kome [lépwo Juif]. Ke e mulie ha a mwa naa a Jenen Iitihi te Padué‡2.22 Dernière phrase—ai E mulie ne ha a mwa naa wo Padué, ko a Jenen Iitihi..

- Éféso
- <
- 2
- >

2:1 2.1−5 Kolosé 1.21, 2.13

2:2 2.2 Kolosé 3.7; Tit 3.3

2:3 2.3 Kolosé 3.6

*2:3 2.3 Ati ni apulie…na lé pwo nina ta—Grek: Ni béén.

2:4-5 2.4−5 Roma 6.13

2:6 2.6 Kolosé 2.12

2:9 2.9 1 Korénit 1.29−31; 2 Timoté 1.9

2:10 2.10 Tit 2.14

†2:11 2.11 Lé pipii delé kon—Be a tegoop, ke a ine a bwo pipégalilé te Padué beme lé bele ten.

‡2:11 2.11 (Niide a tii)—Grek: He geé teko pipaniimihi pie, é ânebun, ke wogewé nina time geé uce Juif ha a éé apulie. Ke wo lépwona tegoop jélé, ke lé pii kowé pie ‘lépwona time uce tegoop gewé’. [A tegoop, ke te a céiu naado] na pwo ne ko a éé apulie ko ni i apulie.

2:12 2.12 Roma 9.4; Kolosé 1.21

§2:12 2.12 Time geé uce temehi pie, woo wo Kériso—Grek: Te tie Kériso kowé.

2:13 2.13 Kolosé 1.20

2:14 2.14 1 Korénit 12.13

*2:14 2.14 Wogeme…wogewé—Pa Juif wo Paulo, kehe time uce lépwo Juif wo lépwo Éféso.

2:15 2.15 Kolosé 2.14

2:16 2.16 Zakari 9.10; Kolosé 1.20,22

2:17 2.17 Ésaïe 57.19

2:19 2.19 Éféso 3.6

2:20 2.20 1 Korénit 3.11

†2:20 2.20 Apostolo…péroféta—Omehi Éféso 4.11.

2:21 2.21 1 Korénit 3.16

2:22 2.22 1 Pétéru 2.5

‡2:22 2.22 Dernière phrase—ai E mulie ne ha a mwa naa wo Padué, ko a Jenen Iitihi.

© 2017-2018 WBT