- 2 Korénit
- <
- 5
- >

5
A éé apulie na mwo coho
1 5.1 2 Korénit 4.7He nye mwo ko mulie éni pwo bwohemwo, ke a éénye, ke pwohewii a mwa mwaanu na o bo tanahi taabwon ha ace céiu tan. Kehe icehi ana nye temehi pie, pwo a mwa tenye na e jeda he *miiden. A mwa naa, ke e te mu dieli mwo, be a mwa na e bahi wo Padué, kehe time uce aceli e bahi wo pace apulie. [A mwa naa, ke a éénye na mwo coho.] 2 5.2 Roma 8.23É jenaa, ke nye cewé, be te junihe binyi ne tenye me nye tee ucéihi a éénye*5.2 Nye tee ucéihi a éénye—Grek: Nimenye me nye cuwohe a mwa naa. Ne he ni niide a tii 2−5, ke e neibuhi lupwo ocine ko a éénye wo Paulo: a mwa mwaanu, me a epwénenye. na o bo ne tenye ne jeda he miiden. 3 [A éé apulie naa, ke e o pwohewii a epwén] na mepie genye cuwohen, ke o te junihe wâé ne he pwahamii Padué†5.3 Ke o te junihe wâé ne he pwahamii Padué—Grek O time uce tice mwaanu konye.. [Be e o ne te a jenenye a één na mwo coho.]
4 Kehe é he genye mwo ko mulie éni pwo bwohemwo, ke genye te junihe cewé kuti ko a bwo cunu genye. Be mepie time uce nimenye me nye necu a éénye, kehe icehi ana o nihe wâé tenye me nye taatééhi, beme a éénye na mwo coho ne he miiden, ke me e taatééhi ni naado na caa mele na a mulip.
5 Ke te wo Padué na e caa pipwopweekenye ne ko a mulie naa. Ke e ne tenye a *Jenen Iitihi, beme pa ânebuhe ni *adéihi na e ne, ke me e *pajuujuhi mwo pie, genye bo tai hegi mwo ce béén‡5.5 2e phrase—A bwopiine ni pwooti grek pie, prémices ke garantie.. 6 5.6 Ébéru 11.13−16Ke wâé heme genye te pwo me piwâénimenye!
Nye mulie ha a céihi
Te a juuju pie, he genye mwo tee ko mulie ha a éénye ne éni pwo bwohemwo, ke mwo time genye uce téele pimu ibu me Padaame [ne he miiden]. 7 Kehe icehi ana genye mulie ne ha a céihi, kehe time genye uce âcehi nina genye alihi. 8 5.8 Filipi 1.23Be anaa kuti a watihen me genye te pwo me piwâénimenye. Be wâé tenye heme genye engen mu ha a éé apulie ce, beme genye pimu ibu me Padaame.
9 5.9 Kolosé 1.10; 1 Tésalonik 4.1Ke ana junaado ne tenye, ke me genye hane me wâé te Padué genye, he genye mwo ko mulie éni [pwo bwohemwo] ne ha a éé apulie ce, ai hemepie nye caa engen mu hen. 10 5.10 Ecclésiaste 12.14Be genye o tai cuwo he pwahamii Iésu Kériso, beme e tautikenye. Ke e bo patihi ne konye ni pétaapwo cuhi ni penem denye na wâé, ai nina ta, he nye mwo mulie pwo bwohemwo.
É pébé a pwooti ko a péém
11 Nye pipwocilekenye ne ânebuhe Padué, ke genye nihe paciitieng. Ke é ne kong§5.11 Kong—Grek: Kome. Kehe icehi ana wieli e te picihe kon mwo wo Paulo ne he ni niide a tii 10 die ha a 15. Omehi mwo note ko 2 Korénit 1.6., ke é mu te niimihi anaa. Ke anaa kuti na é mu te pacihe ni apulie, me lé bitelé ne kon. Be e te temehi a pwonimung wo Padué. Ke é niimihi pie wogewé, ke geé te temehiéo mwo. 12 Geé nemwo niimihi pie é te cuwo ko pipii dong. Ju nimung cehi pie me geé pwo me piwâénimewé kong. Ke é ne tewé a béhegi nen de lépwona lé mu pipii delé ne ko ni naado na nye alihi ko ni naamiinye, kehe time uce é ko nina e he ni pwonimenye.
13 Wieli [lé o pii pie] pipenem a puning, heme é ko pii ninaa. Ke hemepie é wonaa, be é penem me de Padué. Ke mepie é penem ha a pitemang, [me a bwo temehinaado ten] ke é wonaa beme geé hegi a pwooti ten*5.13 Beme geé hegi a pwooti ten—Grek: Me dewé.!
14 [Ke é ne ko ati ni naado na é pwo] ke é te piténedehi a pipwoééhe te Kériso. Be é temehi pie, te céiu pa apulie, wo Kériso, na e mele me denye ati. É mu ko anaa, na wogenye, ke genye caa mele [mu ha a mulihenye ânebun]. 15 5.15 Roma 14.7−8Ke genye nemwo tee mulie me denye cehi. Be hemepie e mele wo Kériso, ke e mulie cemwo, ke me e pwo me genye mulie mwo, ke wâé heme nye mulie me den.
A péém na e pwaadeniin bé wo Kériso
16 É mu ko anaa, na caa time é uce ali ni apulie pwohewii a bwo alilé†5.16 Pwohewii a bwo alilé… Grek: Ha a éé apulie. te lépwona time lé uce temehi Padué. Ânebun, ke é‡5.16 É—ai Genye, ai Geme. Omehi note ko 2 Korénit 1.6. mu wonaa a bwo ali Kériso, kehe icehi ana é jenaa ni, ke caa time é uce wonaa. 17 5.17 Roma 8.1; Galat 6.15Be mepie e mu ko Kériso wo pace céiu apulie, ke [wo Padué, ke e] ne kon a mulip na mwo coho. Ke caa tieden ni naado ânebun. Ke mwo coho ati ni naado.
18-19 5.18−19 Roma 5.10, 3.23−25Be wo Padué, ke e caa ne a péém ne ha awiemenye me weeng, na e pwaadeniin bé wo Kériso. Ke e pineuhi ni ta pwo tenye. Be te *a bwo niimihinaado ten, he e nebé Kériso ne pelenye lépwo apulie§5.18−19 3e phrase—Grek: Ati ninaa, ke e âbé mu ko Padué…ke e mu ko Kériso, beme e wonaa te ni apulie.. Ke weengaa kuti a penem dong, beme é pébé céii ni apulie a pwooti ko a péém naa 20 ne he nii Kériso. Ke wogewé, ke e todekewé wo Padué, beme e mu kowé a péém naa, ne ha awiemewé me weeng.
Ke é wâgo kowé, ne he nii Kériso, beme geé ténedehi a pwooti naa*5.20 Grek: +Woéo pa apipépwooti ne he nii Kériso, be e paténekewé kong wo Padué. É mu ko anaa kuti, na é tee cuwokowé ne he nii Kériso pie, me geé pwo a péém me Padué.. 21 5.21 Ébéru 4.15Be wâé te Padué heme mwomwon genye ne he pwahamiin, mu ko Kériso. Pana te tice ta pwo ten, kehe icehi ana e ne huîin ati ni ta pwo tenye wo Padué, beme e ne konye ati a mwomwon me a wâé te Kériso!

- 2 Korénit
- <
- 5
- >

5:1 5.1 2 Korénit 4.7

5:2 5.2 Roma 8.23

*5:2 5.2 Nye tee ucéihi a éénye—Grek: Nimenye me nye cuwohe a mwa naa. Ne he ni niide a tii 2−5, ke e neibuhi lupwo ocine ko a éénye wo Paulo: a mwa mwaanu, me a epwénenye.

†5:3 5.3 Ke o te junihe wâé ne he pwahamii Padué—Grek O time uce tice mwaanu konye.

‡5:5 5.5 2e phrase—A bwopiine ni pwooti grek pie, prémices ke garantie.

5:6 5.6 Ébéru 11.13−16

5:8 5.8 Filipi 1.23

5:9 5.9 Kolosé 1.10; 1 Tésalonik 4.1

5:10 5.10 Ecclésiaste 12.14

§5:11 5.11 Kong—Grek: Kome. Kehe icehi ana wieli e te picihe kon mwo wo Paulo ne he ni niide a tii 10 die ha a 15. Omehi mwo note ko 2 Korénit 1.6.

*5:13 5.13 Beme geé hegi a pwooti ten—Grek: Me dewé.

5:15 5.15 Roma 14.7−8

†5:16 5.16 Pwohewii a bwo alilé… Grek: Ha a éé apulie.

‡5:16 5.16 É—ai Genye, ai Geme. Omehi note ko 2 Korénit 1.6.

5:17 5.17 Roma 8.1; Galat 6.15

5:18-19 5.18−19 Roma 5.10, 3.23−25

§5:18-19 5.18−19 3e phrase—Grek: Ati ninaa, ke e âbé mu ko Padué…ke e mu ko Kériso, beme e wonaa te ni apulie.

*5:20 5.20 Grek: +Woéo pa apipépwooti ne he nii Kériso, be e paténekewé kong wo Padué. É mu ko anaa kuti, na é tee cuwokowé ne he nii Kériso pie, me geé pwo a péém me Padué.

5:21 5.21 Ébéru 4.15

© 2017-2018 WBT