- 2 Timoté
- <
- 3
- >

3
O hiwon nina lé pipwohuô
1 3.1 1 Timoté 4.1Wâé heme go temehi pie, he *ni bénebwéne tan, ke o caa tuiebé ni benaamwon na binyi. 2 Be ni apulie ke [o te junihe ta jélé]:
Lé o te piniimilé cehi;
Ke o wâé telé a mwani;
Ke ubwo ni pwonimelé, ke lé o pipii delé;
Ke lé o pii me ta Padué;
Ke o time lé uce piténede lu nyaa me caa telé;
Ke o caa time lé uce pwo-olé.
Ke o time lé uce paciitihi ni naado na iitihi;
3 Ke mwoiu ni pwonimelé, ke te tice pipwoééhe kolé;
Ke lé pii me ta lépwo béén;
Ke lé mulie hauli;
Ke lépwo a-okéé;
Ke lé cubwonihi ni naado na wâé;
4 Ke lé icu lépwo béélé;
Ke lé o pwohewii lépwona pipenem ni punilé*3.4 Lé o pwohewii lépwona pipenem ni punilé—ai Lépwo a-okéé.;
Ke lé pipwohauli;
Ke wâé telé a pipwodéén ité koja Padué.
5 3.5 Mataio 7.15,21; Tit 1.16Ke lé o gahe pwo me lépwo apulie te Padué, ke lé âcehi ni bwomu te ni acéihi, kehe icehi ana o te tice niihe ni céihi telé [ne he ni mulihelé]. Ke go cela ko ni apulie na lé wonaa!
6 [Ke mwo teko wonaa jenaa] be lé mwo te picedi pwomwo wo lépwo béén mu kolé, ke lé pihaami ni toomwo na time uce mang ehi ni céihi telé. Be ni toomwo naa, ke lé te niimihi pie nihe ubwo ni ta pwo telé†3.6 Lé tee niimihi pie nihe ubwo ni ta pwo telé—ai Hiwon ni ta pwo telé., be te nihe gaale ni pwonimelé ne ko ni pétaapwo naado. 7 Ke lé tee cuwo ko picaa ni naado, kehe pwocoon me lé temehi a juuju.
8 3.8 Exode 7.11Lépwo apipune agele naa, ke lé pwohewii Janès me Jambrès‡3.8 Janès me Jambrès—Wieli lupwo apulie mu ko lépwo apwotuté te pa daame Faraô na lé pwobwoni Moosé ne Aigupito. Omehi Exode 7.11,22., na lu cuwode *Moosé bwolihi. Be ni apulie na lé mu cubwonihi a juuju. Ke time uce wâé ni bwo niimihinaado telé, be te tice paa a céihi telé. 9 Kehe icehi ana time lé o uce â ité. Be ni apulie ke lé o bobe alihi a bwo pipwohauli telé, pwohewii ali lé alihi ne ko Janès me Jambrès.
Ni cémun ne te Timoté
10 Kehe icehi ana wogo go Timoté, ke go caa te nihe temehiéo, ke [wâé heme] go âcéing na ati he ni naado: ni cémun dong, ke ni bwomu tong, me ni bwo niimihinaado tong; ke a céihi tong ne ha a bwo uca tong; me a pipwoééhe tong, me a bwo cumang dong. 11 3.11 Apostolo 13.14−52, 14.5,8−20Go te temehi mwo a bwo pwotahinaado ne kong, ke ni picani na é mu hen, ne Antioche ne Pisidi, ne Ikone, ke é ne Listre. Kehe icehi ana e te celuimiéo mu he ni naado naa wo Padaame. 12 3.12 Mataio 16.24; Ioane 15.20; Apostolo 14.22Ke te wâé, be heme nimenye me nye âcéi Kériso Iésu, ke me nye mulie ha a mulie na wâé te Padué, ke lé o te pwotahinaado ne konye.
13 Kehe é ne ko lépwona ta jélé me lépwo apipwohuô, ke lé bobe te junihe pwo kuti nina ta. Ke lé bo pipwohuô te ni béén, kehe icehi ana o bo uce te pipwohuô telé mwo.
14 Kehe wogo, ke wâé heme go âcehi a juuju na go caa picaa, ke nina go caa céihi ne kon. Be go te temehi lépwona lé pacémuniko. 15 Be go temehi ni *tii iitihi mu ha a bwo ewa go. Ke e ne tem a bwo temehinaado ko a bwo celuimikenye mu ko a céihi tenye ne ko Kériso Iésu.
16 3.16 Roma 15.4Be lé tai âbé mu pele Padué ati ni pwooti ne he ni tii iitihi, beme picaa tenye ana juuju, ke me patemehi tenye ko ni cémun na gele, ke me pamwomwonikenye, ke me e pacémunikenye ko a bwo mulie ha a mulie na wâé ke mwomwon§3.16 Pacémunikenye ko a bwo mulie ha a mulie na wâé ke mwomwon—ai Patemehi tenye ni naado na wâé, ke ni naado na ta.. 17 Te é mu ko ni tii iitihi na [e penem konye wo Padué, beme] wogenye lépwo apenem den*3.17 1re phrase—Grek: Beme o hején pa apulie te Padué.. Ke e pipwopweekenye beme nye pwo ati ni naado na wâé.

- 2 Timoté
- <
- 3
- >

3:1 3.1 1 Timoté 4.1

*3:4 3.4 Lé o pwohewii lépwona pipenem ni punilé—ai Lépwo a-okéé.

3:5 3.5 Mataio 7.15,21; Tit 1.16

†3:6 3.6 Lé tee niimihi pie nihe ubwo ni ta pwo telé—ai Hiwon ni ta pwo telé.

3:8 3.8 Exode 7.11

‡3:8 3.8 Janès me Jambrès—Wieli lupwo apulie mu ko lépwo apwotuté te pa daame Faraô na lé pwobwoni Moosé ne Aigupito. Omehi Exode 7.11,22.

3:11 3.11 Apostolo 13.14−52, 14.5,8−20

3:12 3.12 Mataio 16.24; Ioane 15.20; Apostolo 14.22

3:16 3.16 Roma 15.4

§3:16 3.16 Pacémunikenye ko a bwo mulie ha a mulie na wâé ke mwomwon—ai Patemehi tenye ni naado na wâé, ke ni naado na ta.

*3:17 3.17 1re phrase—Grek: Beme o hején pa apulie te Padué.

© 2017-2018 WBT