- 1 Ioane
- <
- 3
- >

3
Genye naî Padué
1 3.1 Ioane 1.12−13, 16.3Geé alihi a bwo ubwo na a pwonime Padué Caa ne konye, be e toii konye pie ni naîn. Time e uce temehikenye na a bwohemwo, be time lé uce temehi Padué.
2 3.2 2 Korénit 3.18Ni ju bééng, é jenaa, ke genye caa naî Padué. Kehe mwo time uce téele habwii ana genye bo mu hen ha ace céiu tan. Kehe genye te temehi pie, hemepie e tuie wo Kériso, ke genye o pwohewiieng, be genye bobe alieng ne ha a bwo weeng. 3 Ke nina lé ucéihi a tan naa, ke lé pipaciitilé, pwohewii a bwo pipaciitieng den.
Paceli e âbeele mu ko Padué
4 Tai ni apulie na lé mulie ne he ni ta pwo telé, ke lé caada ni patén de Padué. Be a ta, ke e cubwonihi ni patén den. 5 3.5 Ioane 1.29; 1 Pétéru 2.22−24; 1 Ioane 2.2Kehe geé te temehi pie e tuie wo Iésu Kériso, beme e pétaabwon ni ta pwo tenye*3.5 Beme e pétaabwon ni ta pwo tenye… ai Beme e picani te ni apulie, beme o time lé uce pwo celi ta.. Weeng, ke te tice ta kon, 6 ke nina lé mu kon, ke time lé uce tee pwo nina ta. Ke nina lé tee pwo nina ta, ke time lé uce alieng, ke time lé uce temehieng.
7 Ni ju bééng, me te tice paceli e péékewé koja a pwaaden: Be wo paceli e tee pwo ana mwomwon, ke mwomwon nang, be wo Kériso, ke mwomwon nang. 8 3.8 Ioane 8.44Kehe wo pana e tee pwotahinaado, ke e âbé mu ko *Caatana. Be wo Caatana, ke e pwotahinaado mu ha atabuhi kon. Ke e tuie wo pa *Naî Padué beme e pétaabwon ni penem de Caatana.
9 3.9 1 Ioane 5.18Wo paceli e âbeele mu ko Padué, ke time e uce mulie ha a ta, be e kon wo Padué†3.9 Wo Padué—ai A ju mulip, na e âbé mu ko Padué, ai A junuu Padué, ai A Jenen Iitihi te Padué, ai A pwooti te Padué. Grek: Ni âdaanu te Padué., ke pwocoon me e tee pwo aceli ta, be e âbeele mu ko Padué. 10 É mu ko anaa, na genye te pitemehi ni naî Padué, ke ni naî Caatana. Be wo paceli time e uce pwo ana mwomwon, ke time uce pa ju naî Padué. Ke te piwien ne mwo ko pana e tééti pa acéihi béén.
Wâé heme pieânimenye tenye
11 3.11 Ioane 13.34Weengaa a pwooti na [caa ne tewé, ke] geé caa te téne mu ha atabuhi kon pie: Wâé heme pieânimenye tenye.
12 3.12 Genèse 4.8Genye nemwo pwohewii Kaina, be pa apulie te Caatana, pana ta nang, ke e taunu pa ciéén. É ko ade na e taunueng? Wonaa mu ko ni bwomu ten na ta, koja pa ciéén na e pwo ana mwomwon. 13 3.13 Ioane 5.18−19Geé nemwo téele, wogewé ni bééng acéihi, hemepie lé téétikewé [ni apulie na ta jélé pwo] a bwohemwo.
14 3.14 Ioane 5.24Ke mepwo wogenye, ke genye temehi pie, genye caa wie mu ha amele, me nye â ha *a ju mulip. Be eânimenye te ni acéihi béénye. Kehe wo paceli e tééti pa béén‡3.14 Wo paceli e tééti pa béén—Grek: Wo paceli tice pipwoééhe kon., ke e mwo te mu ha a mele. 15 3.15 Pii Beetihi 21.8Wo paceli e tééti pa béén, ke pa ataunuhi apulie. Ke geé te temehi pie pa ataunuhi apulie, ke time uce e kon a mulie na tice anebwén kon.
16 3.16 Ioane 13.1; Galat 1.4Weengi a pwonime Padué: E mele wo Kériso me denye. Ke wâé hemepie nye ne mwo ni mulihenye ne te ni béénye.
17 3.17 Deutéronome 15.7Hemepie paceli pwo den ne pwo a bwohemwo, ke me e ali pa acéihi béén na tice den, ke me e capuhi a pwonimen ne kon, ke o woté a pwonime Padué ne kon? 18 3.18 Cang 2.15−16Ni ju bééng, geé nemwo pwo me ju pieânimewé tewé cehi ne ha a pwooti, kehe geé habwii ne he ni bwomu tewé.
Wâé ni pwonimenye ne he pwahamiin
19 É mu ko anaa, ke genye bo temehi pie wogenye ha a *juuju, ke bo wâé ni pwonimenye ne he pwahamii Padué. 20 Kehe mepie nye niimihi ne he ni pwonimenye pie ta genye, ke wo Padué, ke e daaité koja ni pwonimenye, ke e temehi ati ni naado. 21 3.21 Ébéru 4.16Ni ju bééng, hemepie time uce pipé ne konye ni pwonimenye, ke o time uce mwotikenye ne he pwahamii Padué.
22 Ke e o bo ne tenye ati nina genye ilehi kojaeng, be genye ténedehi ni patén den, ke genye pwo nina wâé ne he pwahamiin. 23 3.23 Ioane 6.29, 13.34Weengi a patén den: Me genye céihi ne he nii pa Naîn, Iésu Kériso, ke me pieânimenye tenye, pwohewii a pihuô ten ne tenye.
24 3.24 1 Ioane 4.13Wo paceli e ténedehi ni patén den, ke e ko Padué. Ke e kon wo Padué. Ke genye temehi pie e konye, mu ko a *Jenen Iitihi na e ne tenye.

- 1 Ioane
- <
- 3
- >

3:1 3.1 Ioane 1.12−13, 16.3

3:2 3.2 2 Korénit 3.18

3:5 3.5 Ioane 1.29; 1 Pétéru 2.22−24; 1 Ioane 2.2

*3:5 3.5 Beme e pétaabwon ni ta pwo tenye… ai Beme e picani te ni apulie, beme o time lé uce pwo celi ta.

3:8 3.8 Ioane 8.44

3:9 3.9 1 Ioane 5.18

†3:9 3.9 Wo Padué—ai A ju mulip, na e âbé mu ko Padué, ai A junuu Padué, ai A Jenen Iitihi te Padué, ai A pwooti te Padué. Grek: Ni âdaanu te Padué.

3:11 3.11 Ioane 13.34

3:12 3.12 Genèse 4.8

3:13 3.13 Ioane 5.18−19

3:14 3.14 Ioane 5.24

‡3:14 3.14 Wo paceli e tééti pa béén—Grek: Wo paceli tice pipwoééhe kon.

3:15 3.15 Pii Beetihi 21.8

3:16 3.16 Ioane 13.1; Galat 1.4

3:17 3.17 Deutéronome 15.7

3:18 3.18 Cang 2.15−16

3:21 3.21 Ébéru 4.16

3:23 3.23 Ioane 6.29, 13.34

3:24 3.24 1 Ioane 4.13

© 2017-2018 WBT