- 1 Pétéru
- <
- 5
- >

5
A pwooti ne te lépwo apihuô
1 É pamwoiukewé lépwo apihuô te ni acéihi, be woéo, ke pa apihuô pwohewiikewé. Ke é caa alihi ni picani na e mu hen wo Kériso, ke é o mu ha *a wâé ten heme e bo habwiieng [wo Padué]. Ke é ilekewé ha a ju pwonimung pie: 2 5.2 Ioane 21.15−17; Apostolo 20.28Geé cile ehi a pubu apulie na e ne tewé wo Padué. Geé nemwo pwo pie ana me geé pwo, kehe geé pwo mu he ni ju pwonime, pwohewii ana nime Padué kon. Ke geé nemwo pwo beme geé pé mwani kon. 3 5.3 2 Korénit 1.24; Filipi 3.17; Tit 2.7[Geé daame helé] kehe geé nemwo huôhi me binyi ne ko a pubu apulie na e ne tewé wo Padué. Kehe wâé heme wogewé lépwona me lé alikewé, ke me lé pwohewiikewé. 4 Ke mepie e âbé wo pa Caa te lépwo awéihi na a pubu apulie, ke geé bo hegi a cemewé*5.4 Cemewé—Grek: Kuron (couronne). na junihe wâé na e mu dieli mwo.
Bénebwéne pwooti
5 5.5 Éféso 5.21; Cang 4.6Wogewé ni ewa, ke geé piténede lépwo ukéiu! Ke tai wogewé, ke geé pipwoiipikewé ne he pwahamii ni béén. Be caa te tii ne he ni tii iitihi pie:
Wo Padué, ke e cuwode
lépwona lé pipaunulé.
Kehe wâé nang ne ko
lépwona lé pipwoiipilé.
Proverbes 3.34
6 5.6 Mataio 23.12; Luka 14.11; Cang 4.10Geé pipwoiipikewé ne haahi a junuu a i Padué, ke e bo nekewé da, heme e bo âbé a benaamwon na e caa pipégali. 7 5.7 Mataio 6.25−30Geé tai ne ten ni gia kowé, be weeng pana e cilekewé.
8 5.8 1 Tésalonik 5.6Geé tee ûmiê, be pana e pwopa ne kowé, ke wo *Caatana, be e pwohewii pa liô na e okéé†5.8 Liô na e okéé—Grek: Liô na e huu., ke e biteeng aujenikewé, be e hane paceli me e wiieng. 9 5.9 Éféso 6.11−13; Cang 4.7Geé cuwodeeng ne ha a céihi na mang, heme geé ko temehi pie, te piwie ni picani na pwo ne ko lépwo bééwé na élé pwo a bwohemwo ati.
10 Ni picani tewé, ke mwo te ju é ha a cuwo benaamwon, kehe e todekewé wo Padué na junihe eânimen denye, beme geé mu ha a wâé ten na tice anebwén kon, ibu me Kériso. Ke e bo pwo me wâé gewé, ke bo pwo me geé cumang, ke pwo niihewé, ke o pwocoon me lé pwo me geé tupwo.
11 Eten a junuun dieli mwo! Amen!
Bépinelé
12 5.12 Apostolo 12.2,25, 13.13, 15.22,37−40É pwotii lé céiikewé beme é pamwoiukewé, ke me é pii tewé pie: A *pipwoééhe tice ja kon de Padué, ke ana geé caa ko mu hen. Ke geé tee cumang hen. É ne te Silas a tii ce‡5.12 É ne te Silas a tii ce—ai E tii ne he niing wo Silas., pa âjién na e piténedehi [beme e pé lé céiikewé].
13 5.13 2 Timoté 4.11Ni acéihi na élé éni ‘*Babulona’§5.13 ‘Babulona’—A bwopiinen pie a pwomwo ubwo Rome. Nime Pétéru me e neduwohi a niin ko ni béén na lé tééti ni acéihi. Babulona, ke a ocine ko lépwona lé pwopa ne ko a bele te Padué. Omehi tii Pii Beetihi 14.8 me 18.10,21., ke lé pwobwocu tewé. Be wo Padué, ke e pipégalilé pwohewii ne kowé.
Ke e pwobwocu tewé mwo wo Maréko, pa naîng ne ha a céihi.
14 Geé pipwobwocu tewé mu he ni ju pwonimewé. Ke me e mu pelewé ati na a péém, wogewé na céiu gewé me Kériso!
Adéikewé!

- 1 Pétéru
- <
- 5
- >

5:2 5.2 Ioane 21.15−17; Apostolo 20.28

5:3 5.3 2 Korénit 1.24; Filipi 3.17; Tit 2.7

*5:4 5.4 Cemewé—Grek: Kuron (couronne).

5:5 5.5 Éféso 5.21; Cang 4.6

5:6 5.6 Mataio 23.12; Luka 14.11; Cang 4.10

5:7 5.7 Mataio 6.25−30

5:8 5.8 1 Tésalonik 5.6

†5:8 5.8 Liô na e okéé—Grek: Liô na e huu.

5:9 5.9 Éféso 6.11−13; Cang 4.7

5:12 5.12 Apostolo 12.2,25, 13.13, 15.22,37−40

‡5:12 5.12 É ne te Silas a tii ce—ai E tii ne he niing wo Silas.

5:13 5.13 2 Timoté 4.11

§5:13 5.13 ‘Babulona’—A bwopiinen pie a pwomwo ubwo Rome. Nime Pétéru me e neduwohi a niin ko ni béén na lé tééti ni acéihi. Babulona, ke a ocine ko lépwona lé pwopa ne ko a bele te Padué. Omehi tii Pii Beetihi 14.8 me 18.10,21.

© 2017-2018 WBT