- Roma
- <
- 14
- >

14
Nye pipwoééhe @ nina mwo wahin ni céihi telé
Nemwo tautilé
1 14.1 Roma 15.7Go hegi ati nina mwo time uce mang ehi ni céihi telé, ke go nemwo tautilé me pipiilé. 2 14.2 Genèse 9.3−4Be wogo, ke wieli te wâé tem ati ni wiinaado. Kehe icehi ana wo pana mwo time uce mang a céihi ten, ke wieli time e uce wii mewota*14.2 Time e uce wii mewota—Grek: E te ju ânye madinaado cehi. Omehi a niide a tii 21. Hiwon ni patén de ni Juif ne ko ni wiinaado. Kehe icehi ana e caa tuwokenye koja ninaa wo Kériso.. 3 14.3 Kolosé 2.16Ke go nemwo pipiitaeng. Ke wo panaa mwo, ke e nemwo tautiko mwo. Be e te tai hegikeu wo Padué. 4 14.4 Mataio 7.1; Cang 4.11−12He wogo ke woo, me go tauti pa eabwé te pa céiu? Be te icehi pa daame hen, na e bo te tautieng, hemepie wâé nang, ai hemepie ta nang†14.4 Hemepie wâé nang, ai hemepie ta nang—Grek: Hemepie e cuwo, ai Hemepie e tupwo.. Ke e bo te picani ten, [beme e pwo ana wâé].
5 14.5 Galat 4.10−11Wonaa ne mwo ko lépwona lé niimihi pie, te pwo a tan na iitihi‡14.5 Iitihi—Grek: Nihe pwonaado ne kon koja ni béé tan.. Ke ni béén mwo, na lé niimihi pie, te piwien ati ni tan. Ke wâé heme lé te muko cile ehi ni bwo niimihi nen delé; ke me lé te muko cumang ne kon.
6 Wo lépwona lé pwo me time uce piwie ni tan, ke lé pwo beme lé paciiti Padaame Padué. Ke wo lépwona lé wii ati ni wiinaado, ke lé te wonaa mwo, beme lé paciitieng. Ke lé pipwo-olé ten ati kon. Ke wo lépwona time lé uce wii ati ni wiinaado, ke lé te pwo mwo anaa, beme lé paciiti Padué. Ke woélé mwo, ke lé pwo-olé ten.
Nye mulie me de Padué
7 Time nye uce mulie me denye cehi, ke time genye uce mele me denye cehi. 8 14.8 Galat 2.20Be, heme nye mulie, ke wâé heme nye mulie me de Padaame. Ke me genye mele, ke genye mele me den. Be é ne ha a mulie, ke é ne ha a mele, ke wogenye, ke ni eabwé te Padaame. 9 Be e mele wo Kériso, ke e mulie cemwo mu ha amele, beme Padaame he ni amele, me nina lé mulie.
10 14.10 2 Korénit 5.10É mu ko ade, na wo lépwo béén mu kowé, ke lé tauti ni acéihi béélé? Ke ni béén [na lé niimihi pie mang a céihi telé] ke me lé nemwo tééti ni béén. Be genye bo te tai cuwo, ânebuhe Padué ne ha atautinaado ten§14.10 Grek: Ke wogo, ke é mu ko ade na go tauti lépwo béém? Ai, Wogo, ke é mu ko ade na go pwohauli ne ko lépwo béém? Be genye bo tai cuwo ha a tautinaado te Padué.. 11 14.11 Ésaïe 45.23; Filipi 2.10−11Be caa te tii ne he ni tii iitihi pie:
Weengi a pwooti tong,
woéo Padaame na é ne a mulie.
É pii mwoiuhi pie:
Lé o tai âbé tidihi jililé ânebuhung,
me pipaunuhi a niing,
woéo Padué.
Ésaïe 45.23
12 Be [o bo pwo a tan, na] e bo todekenye wo Padué, beme nye muko pii ten ni huô tenye.
Nemwo pwo me lé pwo nina ta
13 Genye nemwo tee cuwo ko pitauti me pipii ni béén. Wâé heme te tice ace céiu naado celi go pwo, celi me e tanahi a céihi te pa béém, ke me e pwo ana ta.
14 14.14 Apostolo 10.15; Tit 1.15Mepwo é ne kong, ke e caa te patemehi tong wo Padaame Iésu, pie, te tice [wiinaado] celi e paciitihi konye. Kehe icehi ana wo pace céiu celi e niimihi pie, iitihi ace céiu wiinaado, ke te iitihi me den. 15 14.15 1 Korénit 8.11−13Ke go nemwo pwo me a wiinaado tem, ke me pwotahinaado ne ko pa céiu acéihi béém. Be, me go wonaa, ke caa time go uce mulie ha a pipwoééhe. Be wo Kériso, ke e te mele me den mwo. 16 Wieli go bo temehi pie ana go pwo, ke a naado na time uce iitihi. Kehe icehi ana time uce wâé heme pii me ta [a nii Kériso]*14.16 Pii me ta a nii Kériso—ai Pii me ta go. mu ko ni huô tem.
17 A wiinaado me ûdu, ke time uce a junaado [me denye ni eabwé] ne ha a *Mwametau te Padué. Ana a junaado, ke a mulie na mwomwon [ne he pwahamii Padué] ke a péém, me a pipwodéén, na e ne tenye na a *Jenen Iitihi. 18 Ke me go wonaa a bwo pipwoeabwé tem me de Kériso, ke o wâé te Padué go. Ke o wâé mwo te ni apulie go.
E pébé a péém
19 14.19 Roma 12.18, 15.2Go pwo ni naado na me e pébé a péém, ke me e pamwoiuhi ni céihi te ni béém. 20 14.20 1 Korénit 8.13Ke go nemwo pwotahi ni penem de Padué ko ni wiinaado tem! A juuju be é teko pii pie, te wâé ne konye ati ni wiinaado. Kehe icehi ana time uce wâé heme go tanahi ni céihi te ni béén ko ni wiinaado na go wii, ai me go pwo me lé pwo nina ta†14.20 Tanahi ni céihi…ai…pwo me lé pwo nina ta—Grek: Pwo me [lé] tupwo..
21 Ana wâé, ke me go wiinaado, me ûdu jahi. Go nemwo tanahi a céihi te pa béém, ko celi go wii me ûdu, hemepie ce mewota, ai ace tabe megele. 22 Ke [go nemwo pii hauli ni bwo niimihinaado tem ne ko anaa.] Go te cile anaa, beme o te wo Padué cehi na e temehi.
Mepwo wogo, ke o adéiko, heme time e uce cieko‡14.22 Time e uce cieko—ai Te tice celi me e tautiko kon na a pwocihe na e âbé mu he pwonime. Grek: Time e uce pitautieng mwo. ne he ni huô tem, me ni bwo niimihinaado tem. 23 Kehe icehi ana me piwâ go me go wii ace céiu naado, ke [wâé heme go nemwo wii. Be] mepie go wii, ke go caa wie koja a céihi tem. Ke nina time e uce âbé mu ko a céihi, ke ta.

- Roma
- <
- 14
- >

14:1 14.1 Roma 15.7

14:2 14.2 Genèse 9.3−4

*14:2 14.2 Time e uce wii mewota—Grek: E te ju ânye madinaado cehi. Omehi a niide a tii 21. Hiwon ni patén de ni Juif ne ko ni wiinaado. Kehe icehi ana e caa tuwokenye koja ninaa wo Kériso.

14:3 14.3 Kolosé 2.16

14:4 14.4 Mataio 7.1; Cang 4.11−12

†14:4 14.4 Hemepie wâé nang, ai hemepie ta nang—Grek: Hemepie e cuwo, ai Hemepie e tupwo.

14:5 14.5 Galat 4.10−11

‡14:5 14.5 Iitihi—Grek: Nihe pwonaado ne kon koja ni béé tan.

14:8 14.8 Galat 2.20

14:10 14.10 2 Korénit 5.10

§14:10 14.10 Grek: Ke wogo, ke é mu ko ade na go tauti lépwo béém? Ai, Wogo, ke é mu ko ade na go pwohauli ne ko lépwo béém? Be genye bo tai cuwo ha a tautinaado te Padué.

14:11 14.11 Ésaïe 45.23; Filipi 2.10−11

14:14 14.14 Apostolo 10.15; Tit 1.15

14:15 14.15 1 Korénit 8.11−13

*14:16 14.16 Pii me ta a nii Kériso—ai Pii me ta go.

14:19 14.19 Roma 12.18, 15.2

14:20 14.20 1 Korénit 8.13

†14:20 14.20 Tanahi ni céihi…ai…pwo me lé pwo nina ta—Grek: Pwo me [lé] tupwo.

‡14:22 14.22 Time e uce cieko—ai Te tice celi me e tautiko kon na a pwocihe na e âbé mu he pwonime. Grek: Time e uce pitautieng mwo.

© 2017-2018 WBT