- Ébéru
- <
- 9
- >

9
Time uce jan ni âpwailo ânebun
A bwomune lupwo duaan na iitihi
1 9.1−2 Exode 25.23−40, 26.1−30A *piapwo ânebun [ke tii ne he ni *patén de Moosé]. Ke, he ni patén ânebun, ke e pihuôhi ne te lépwo apulie a bwo pwoiitihi telé, ne he ni duaan na iitihi ne kolé, ne éni pwo bwohemwo.
2-3 9.3 Exode 26.31−33Ke lé pacuuli a mwa mwaanu beme a *mwaiitihi, ke alo lupwo nemwa hen. Pwo ‘a nen na iitihi’, ke a céiu nen, ke ‘a nen na junihe iitihi’. Ke a nen naa, ke capuhi bwonihi ko a mwaanu. Ke a nen na iitihi, ke e hen a taap, me a mwomiû, me ni pwoloa na ne te Padué. 4 9.4 Exode 16.33, 25.10−16, 30.1−6; Nombres 17.23−26; Deutéronome 10.3−5Ke a nen na junihe iitihi, ke e hen a *apwoâpwailo*9.4 Apwoâpwailo—A duaan na cini encens nelang, beme a âpipati te Padué. Omehi a Luka 1.10−11. Nye pine ne ha a Exode pwahamii tii 30 pie, a apwoâpwailo, ke e mu ha a duaan na iitihi. Kehe icehi ana e pii wo pana e tii a tii te lépwo Ébéru pie, etelé a duaan na junihe iitihi. Be a apwoâpwailo, ke e ân ne ko a penem na pwo ne ha a duaan na junihe iitihi. na timi ko mwani megele, na lé mu cini encens [ni dep na ûde wâé] nelang. Ke e lang mwo a piélele mwopiapwo na timi ati ko mwani megele. Ke é ha a mwopiapwo naa, ke pwo ni naado [na cié, na te junihe iitihi] na élé hen:
A piélele na mwani megele na oba ko ni nehi pwoloa manne†9.4 Manne—Wo Padué, ke e pwo me lé wiinaado ne ni Isaraéla ne ha a melé ko a manne, a wiinaado bé mu he miiden, na pwohewii ni cuwo nahi pide memepo. opé mu he miiden;
Ali bwaja *Aarona‡9.4 Bwaja Aarona—Wo Padué, ke e pwo me e pé a bwajaan wo Aarona, beme e pwo ni penem ko ni pipwojunuun de Padué. Omehi Exode pwahamii tii 30. li e muu;
Lupwoli péi na tii ne pwon li 10 patén ko a piapwo ânebun.
5 9.5 Exode 25.18−22; Ézékiel 10.12−15É ne pwo a capuhe ali piélele mwopiapwo, ke pwo lupwo déme âcélo§9.5―9.6 Âcélo—Grek: Chérubin. Omehi Exode pwahamii tii 25, me Ézékiel pwahamii tii 10. na mwani megele. Be lu habwii a bwo mu te Padué me *a wâé ten. Ke ni puuilu, ke talui ali capuhe piélele, é nelang he na lé mu pétaabwon ni ta pwo te a bele, ko ni cewéhe ni wota.
Kehe mwo time uce téele a benaamwon me genye nihe cihe ko ni bwomunen naa.
Penem de ni apwoâpwailo
6 9.6 Nombres 18.2−6A mwa mwaanu, ke alo ni nemwa hen.
Ke lépwo apwoâpwailo, ke lé mu taa ha a duaan na iitihi, ati he ni tan, beme lé pwo ni penem delé. 7 9.7 Lévitique 16.2−34Kehe te icehi pa apwoâpwailo ubwo, na pwo mwomwon den me e taa ha a béalohe nemwa [ha a duaan na junihe iitihi]. Ke te océiu nang ko taa lang ha a jo. Ke e pé da a cewéhe ni wota, na e ne beme âpipati te Padué. Ke a cewéle naa, ke a âpwailo bépineuhi ni ta: ni ta pwo ten me ni ta pwo te a puapulie, na lé pwo he time lé uce temehi.
8 Ati ninaa, ke weengi ana nime a *Jenen Iitihi me e habwii tenye: Be time uce jan ne konye me nye taa ha a duaan na junihe iitihi [jeda he miiden] mu ko a bwo pwoâpwailo ne ha a mwa mwaanu*9.8 Mu ko a bwo pwoâpwailo ne ha a mwa mwaanu… Grek: Ke me e mwo ko mu a mwa mwaanu. A ocine ko a bwo pwoiitihi te lépwo Juif. [ânebun ne éni pwo bwohemwo].
9 9.9 Ébéru 10.1−2Be genye alihi pie é ha a benaamwon ce, ke hiwon ni utepanu me ni âpwailo na lé ne te Padué ne ni apulie. Kehe icehi ana time uce jan me e pwo me mwomwon ni pwonimelé ne ânebuhen†9.9 Mwomwon ni pwonimelé ne ânebuhen—Grek: Hején a pwocihe na e âbé mu he pwonime (conscience).. 10 Be a pwoiitihi naa, me ati ni patén den, ne ko ni wiinaado me ûdu, me ni bwo pipuulé, ke te ju ni naado ha a éé apulie, ke e te ju engen cehi die ko a ju bwopwonen de Padué.
Hején a âpwailo te Kériso
11 Mepwo é ne ko Kériso, ke caa apwoâpwailo ubwo tenye, na e pébé céiikenye ati ni *adéihi na genye ko mulie hen‡9.11 Na genye ko mulie hen—ai Na genye bo mulie hen.. E caa taa ha a mwaiitihi na e jeda he miiden§9.11 Na e jeda he miiden—Grek: Na pwo ko mwaanu., na e piwéden ke hején. Be time uce pwo ko ni i apulie, ke time uce a naado pwo a bwohemwo ce. 12 Ke wo Kériso, ke e te taa me océiu ne ha a duaan na junihe iitihi. Ke e pé da lang a cewéle [beme âpwailo bépineuhi ni ta]. Time uce a cewéhe nani me paaci, kehe te a cewéhen [na e tée, he li e pineeng beme e âpwailo]. Ke me wonaa, ke e tuwo ni apulie mu ko ni ta pwo telé dieli mwo.
13 9.13 Lévitique 16.15−16; Nombres 19.9,17−19; Ébéru 10.4Âcehi ni patén ko a bwo pwoiitihi ânebun [ke hiwon ni naado na *mwiihi te ni apulie kon]. Ke hiwon ni âpwailo me ni pwopwoiitihi telé, beme puu taabwon ni ta pwo telé. Ke lé mu pitaipuulé ko a cewéhe nani, me a cewéhe paaci, me ni dep ko a nahi paaci na cini, ne ko nina lé pwo na ta. Ke é alecehe a bwo puu taabwon na a ta mu ko ni éélé, ke jan me lé bo pwoiitihi mwo*9.13 Grek: …[Lé pé] a cewéhe ni nani me paaci, ne pehi a dep ko nahi paaci toomwo, beme lé puu lépwona mwiihi jélé, beme lé pétaabwon ni ta ko ni éé apulie..
14 9.14 1 Pétéru 1.18−19Te icehi a cewéhe Kériso na te nihe pwojunuun koja ninaa! Be e puu taabwon ni ta mu he ni pwonimenye dieli mwo. Ke e tuwokenye mu he ni huô me ni ta, na lé péékenye nge ha a mele. Be é mu ko a Jenen Iitihi, ke e pineeng wo Kériso ne te Padué, beme pa âpwailo na hején, na tice tooli me ta kon. Ke é mu ko anaa kuti, na o time e uce pipé ne konye ni *pwonimenye. Ke jan me genye cuwo ânebuhe Padué na e *mulie dieli mwo, beme genye pipaunueng, ke me genye penem den.
15 Ke a bwo mele te Kériso, ke e tuwokenye koja ni ta na genye pwo, na genye mulie hen haahi a piapwo ânebun. Ke e ne a piapwo na mwo coho. Ke ati lépwona e caa todelé wo Padué, ke lé bo tai hegi ati ni adéihi naa, dieli mwo.
A piapwo ko a cewéle
16-17 Mepwo é ne ko [a piapwo, ke pwohewii] a tii na e tii wo pa apulie, ânebuhe a bwo mele ten. Be e tii ni nii ati ni apulie na lé o hegi ni wâé ten†9.16−17 Tii na e tii…na lé o hegi ni wâé ten—Testament.. Kehe icehi ana mwo time uce cuwo a tii naa, be mwo time e uce mele wo pa atii nen. [Ke o mwo te tice apulie celi me e hegi ce den mu ko ni wâé ten.] 18 Ke piwien ne mwo ko a piapwo ânebun. Be e te *pajuujuhi cehi ne ko a bwo téte na a cewéhe [a wota na taunuhi].
19 9.19−20 Exode 24.6−8Be, me e pipatemehi ati ni patén te a puapulie wo Moosé, ke e pé a cewéhe ni nahi paaci me ni nani, na e bitehi neibuhi me a tabe. Ke e neole hen a dihe acuwo hysope na cie ko a pumajoo‡9.19 Pumajoo—La laine. megele. Ke e taipuu a tii ko patén. Ke e wonaa mwo ne ko ni apulie ati. 20 Ke e patemehi telé pie: Weengi a cewéle bépajuujuhi na a piapwo na e pwo wo Padué me dewé, ke wâé heme geé âcehin.Exode 24.8
21 9.21 Lévitique 8.15,19Ke e taipuu ko a cewéle a *mwaiitihi na pwo ko mwaanu, me ati ni naado na iitihi na lé mu hen.
22 9.22 Lévitique 17.11Âcehi ni patén, ke te icehi a cewéle na jan me e ne me wâé§9.22 Ne me wâé—Grek: Pétaabwon ni ta (purifier). ni naado ne ânebuhe Padué. Ke te tice ace bwo pineuhi ne ni ta, hemepie time uce téte a cewéle.
E habwiikenye te Padué
23 9.23 Ébéru 8.5, 10.1Genye caa alihi pie, a mwaiitihi pwo ko mwaanu, me ni naado na lé mu hen, ke wâé ne ânebuhe Padué. Be wâé ko a cewéhe ni wota. Kehe icehi ana ni naado naa, ke te ju a déme ni naado na piwéden, na e jeda he miiden. Ke é mu ko ninaa, ke o wâé mwo ni âpwailo na nihe piwéden. [Be time uce jan a cewéhe ni wota, me e ciitili ni ta.]
24 Wo Kériso, ke e taa ha a mwaiitihi na e jeda he miiden, beme e habwiikenye te Padué. Kehe time e uce wonaa ne ha a mwaiitihi ne éni pwo bwohemwo, na pwo ko ni i apulie. Be a mwaiitihi naa, ke te ju a déme a junaado [na e jeda he miiden].
25 [Ke a céiu mwo, ke] a âpwailo na e pébé wo Kériso, ke te a cewéhen [kehe time uce a cewéhe ni wota].
Ke time e uce pwo me piohiwon ko pwoâpwailo, pwohewii pa apwoâpwailo ubwo juif ne éni pwo bwohemwo, na e te pwo téteda ati he ni jo. 26 9.26 Ébéru 10.10Be mepie wonaa, ke me e o pwo me piohiwon ko mu he ni téé [me mele] tabuhi mu ha atabuhi ko a bwohemwo. Time uce wonaa! E caa te océiu ko tuie, ha a céiu benaamwon, ânebuhe a anebwén ko a bwohemwo. Ke e pineeng beme pa âpwailo. Ke e caa pwo me tieden a ta, ko a bwo mele ten.
27 Mepwo é ne ko ni apulie, ke lé te océiu ko mele. Ke é alecehen, ke e bo tautilé wo Padué. 28 Ke wo Kériso mwo, ke e te océiu ko mele, beme pineuhi ni ta pwo te ni apulie na hiwon jélé. Ke mepie e bo âmwobé, ke caa time uce a bwopwonen me e mwo tuwokenye mwo mu ha a ta. Kehe e o âmwobé beme e celuimikenye, wogenye na genye ucéieng. [Ke *a ju mulip na e ne tenye, ke o é dieli mwo.]

- Ébéru
- <
- 9
- >

9:1 9.1−2 Exode 25.23−40, 26.1−30

9:2-3 9.3 Exode 26.31−33

9:4 9.4 Exode 16.33, 25.10−16, 30.1−6; Nombres 17.23−26; Deutéronome 10.3−5

*9:4 9.4 Apwoâpwailo—A duaan na cini encens nelang, beme a âpipati te Padué. Omehi a Luka 1.10−11. Nye pine ne ha a Exode pwahamii tii 30 pie, a apwoâpwailo, ke e mu ha a duaan na iitihi. Kehe icehi ana e pii wo pana e tii a tii te lépwo Ébéru pie, etelé a duaan na junihe iitihi. Be a apwoâpwailo, ke e ân ne ko a penem na pwo ne ha a duaan na junihe iitihi.

†9:4 9.4 Manne—Wo Padué, ke e pwo me lé wiinaado ne ni Isaraéla ne ha a melé ko a manne, a wiinaado bé mu he miiden, na pwohewii ni cuwo nahi pide memepo.

‡9:4 9.4 Bwaja Aarona—Wo Padué, ke e pwo me e pé a bwajaan wo Aarona, beme e pwo ni penem ko ni pipwojunuun de Padué. Omehi Exode pwahamii tii 30.

9:5 9.5 Exode 25.18−22; Ézékiel 10.12−15

§9:5 9.5―9.6 Âcélo—Grek: Chérubin. Omehi Exode pwahamii tii 25, me Ézékiel pwahamii tii 10.

9:6 9.6 Nombres 18.2−6

9:7 9.7 Lévitique 16.2−34

*9:8 9.8 Mu ko a bwo pwoâpwailo ne ha a mwa mwaanu… Grek: Ke me e mwo ko mu a mwa mwaanu. A ocine ko a bwo pwoiitihi te lépwo Juif.

9:9 9.9 Ébéru 10.1−2

†9:9 9.9 Mwomwon ni pwonimelé ne ânebuhen—Grek: Hején a pwocihe na e âbé mu he pwonime (conscience).

‡9:11 9.11 Na genye ko mulie hen—ai Na genye bo mulie hen.

§9:11 9.11 Na e jeda he miiden—Grek: Na pwo ko mwaanu.

9:13 9.13 Lévitique 16.15−16; Nombres 19.9,17−19; Ébéru 10.4

*9:13 9.13 Grek: …[Lé pé] a cewéhe ni nani me paaci, ne pehi a dep ko nahi paaci toomwo, beme lé puu lépwona mwiihi jélé, beme lé pétaabwon ni ta ko ni éé apulie.

9:14 9.14 1 Pétéru 1.18−19

†9:16-17 9.16−17 Tii na e tii…na lé o hegi ni wâé ten—Testament.

9:19 9.19−20 Exode 24.6−8

‡9:19 9.19 Pumajoo—La laine.

9:21 9.21 Lévitique 8.15,19

9:22 9.22 Lévitique 17.11

§9:22 9.22 Ne me wâé—Grek: Pétaabwon ni ta (purifier).

9:23 9.23 Ébéru 8.5, 10.1

9:26 9.26 Ébéru 10.10

© 2017-2018 WBT