- Pii Beetihi
- <
- 20
- >

20
4 &lt;η&gt; Cie Caatana he na 1000 ni jo
1 20.1 Pii Beetihi 9.1É alecehen, ke é ali pa *âcélo na e opé mu he miiden. Ke e pé ne he in a kilé ko a pwon na te tice anebwén kon, me a itihe toki na te junihe ubwo. 2 20.2 Genèse 3.1; Pii Beetihi 12.9Ke e imwi ali dragon. A dragon naa, ke pa bwien he ni bécéiuhe tan, a niin pie ‘pa apipé ne kon’, ai wo *Caatana, ‘pa acubwonikenye’. Ke e cieeng wo pali âcélo he na 1000 ni jo. 3 Ke e tahieng ole ha ali pwon li te tice anebwén kon*20.3 Pwon li te tice anebwén kon—Omehi note ko Pii Beetihi 9.1., ke e kiléhi bwonieng ne ha ali pwon, beme time e bo uce pipwohuô mwo te ni bele, ânebuhe a anebwén ko ni jo na 1000. Ke é alecehe anaa, ke bo tuwoeng mwo, ha a cuwo benaamwon.
4 20.4 Daniel 7.9,22,27; 1 Korénit 6.2; Pii Beetihi 13.17Ke é alihi ni atebwo he daame. Nina lé tebwo pwon, ke lé hegi a mwomwon me lépwo atautinaado. Ke é ali mwo lépwona taunulé. Weengi a watihen me taunulé: Be woélé lépwo apajuuju Iésu, ke lé pipatemehi a pwooti te Padué. Time lé uce pipaunuhi pa iténaado me a démen. Ke time lé uce hegi a inen ne pwo bwaadelé, ai é ne ko ni ilé. Be e caa pamulipilé mwo wo Padué mu ha amele, ke lé caa daame me Kériso he na 1000 ni jo.
5 Be woélé lépwo bécéiuhen na e pwiilé wo Padué mu ha awieme ni amele. Ni béé amele, ke time lé o uce mulie cemwo mu ha amele ânebuhe a anebwén ko ni jo na 1000. 6 20.6 Pii Beetihi 1.6Lé te junihe pipwodéén ne ni bécéiuhe amele, be e caa pwiilé mwo wo Padué, be eânimen delé. Ke a béalohe mele†20.6 A béalohe mele—Omehi a niide a tii 14., ke te tice mwomwon den ne kolé. Ke lé o pipwoeabwé te Padué me Kériso. Ke lé o daame me Kériso he na 1000 ni jo.
5 &lt;η&gt; Tahi Caatana ne ha a miû
7 Hemepie bo caa nebwén ni 1000 jo, ke wo Caatana, ke bo pawieeng mwo mu he karépu. 8 20.8 Ézékiel 38.2,9,15−16Ke e o engen pitihi a bwohemwo, beme e â pipwohuô te ati ni bele pwo bwohemwo, a bwopiinen pie Gog me Magog‡20.8 Gog me Magog—A inenaado ko lépwona lé cubwoni Padué. Omehi Ézékiel pwahamii tii 38 me 39.. Ke e neibulé, beme lé pipwopa [ne ko Padué, me ni apulie ten]. Ke te junihe hiwon jélé koja ni won jeoté ticepwon [ke pwocoon me nye pinelé].
9 20.9 2 Rois 1.10Ke lé â ati pwo a bwohemwo, ke lé mu aujenihi a apimu ibu te ni naî Padué: a pwomwo ubwo na te junihe eânime Padué kon. Ke e opé mu he miiden a miû te Padué, ke e te cini ati kuti a bele na e neibuhi wo Caatana.
10 20.10 Psaume 11.6; Pii Beetihi 19.20, 21.8Ke mepwo é ne ko Caatana, pali e pipwohuô telé, ke tahieng ne ha a jié miû me a dep na éle, pele pali iténaado me pali péroféta agele. Ke lé o te junihe picani bwén ke pwang, dieli mwo.
6 &lt;η&gt; A bénebwéne tautinaado
11 É alecehen, ke é alihi a atebwo ubwo he daame na te ju pwojo ati. Ke pwo pa apulie na e tebwo pwon. Ke tieden a miiden me a bwohemwo ne he pwahamiin, ke caa time genye bo uce alilu mwo. 12 20.12 Daniel 7.9−10; Mataio 25.31−46; Apostolo 17.31; 2 Korénit 5.10; Pii Beetihi 13.8Ke é ali ni apulie na lé caa mele, nina pwonaado ne kolé ke nina piticenaado ne kolé, he lé ko cuwo ânebuhe ali atebwo he daame.
Ke tehi a tii ko [ni apulie na lé bo hegi] *a ju mulip dieli mwo. Ke pwo ni béé tii na tehi mwo, na tii ne hen ati ni bwomu te ni apulie. Ke tauti ni amele, âcehi ana tii ne he ni tii naa. 13 20.13 Roma 2.6; 1 Pétéru 1.17; Pii Beetihi 2.23, 22.12A jié, ke e ne mwo nina lé mele ne he jié. A mele, ke a amu te ni amele, ke lé ne mwo ni amele na lé wéilé. Ke tai woélé, ke tai tautilé, ne he nina lé mu ko pwo. 14 Ke a mele, ke a amu te ni amele, ke tai tahilé ne ha a jié miû. A jié miû, ke a béalohe mele. 15 20.15 Psaume 69.30Ke mepie pwo ace apulie celi time uce tii a niin ne ha a tii ko a mulip, ke o tahieng ne ha a jié miû.

- Pii Beetihi
- <
- 20
- >

20:1 20.1 Pii Beetihi 9.1

20:2 20.2 Genèse 3.1; Pii Beetihi 12.9

*20:3 20.3 Pwon li te tice anebwén kon—Omehi note ko Pii Beetihi 9.1.

20:4 20.4 Daniel 7.9,22,27; 1 Korénit 6.2; Pii Beetihi 13.17

20:6 20.6 Pii Beetihi 1.6

†20:6 20.6 A béalohe mele—Omehi a niide a tii 14.

20:8 20.8 Ézékiel 38.2,9,15−16

‡20:8 20.8 Gog me Magog—A inenaado ko lépwona lé cubwoni Padué. Omehi Ézékiel pwahamii tii 38 me 39.

20:9 20.9 2 Rois 1.10

20:10 20.10 Psaume 11.6; Pii Beetihi 19.20, 21.8

20:12 20.12 Daniel 7.9−10; Mataio 25.31−46; Apostolo 17.31; 2 Korénit 5.10; Pii Beetihi 13.8

20:13 20.13 Roma 2.6; 1 Pétéru 1.17; Pii Beetihi 2.23, 22.12

20:15 20.15 Psaume 69.30

© 2017-2018 WBT