- Pii Beetihi
- <
- 15
- >

15
7 &lt;δ&gt; Pwopweehi ni 7 apwohi
1 É alihi ne he miiden a céiu inenaado na te junihe ubwo, ke é téetihi: 7 ni *âcélo na lé pé ni 7 apwohi. Weengaa kuti ni bénebwéne picani, be a okéé te Padué, ke e o caa cuwo ne kolé.
2 Ke é alihi a céiu jié na pwohewii ni kéle, na pwo miû hen. Ke é alihi nina lé piwéden koja pali iténaado me a démen, ke a numéro na e habwii mwo a niin, he lé ko cuwo pwo a jié na piniêdiihi, ke lé pé ni gitar te Padué. 3 15.3 Exode 15.1; Psaume 139.14, 145.17Lé pwo a nyebi te *Moosé, pa eabwé te Padué, ke a nyebi te pa *Nahi Muto:
«Te junihe ubwo ni penem dem,
ke ubwo a wâé tem, go Padué!
Te junihe pwo niihem
ne ko ati ni naado.
A pwodaame tem
ati ne ko ni bele!
Mwomwon ni pwaadeniim!
4 15.4 Psaume 86.9; Jérémie 10.6−7Te wogo cehi na go iitihi.
Te wogo cehi Padué.
Woo pace apulie
celi time uce mwotieng kom?
Woo pace apulie
celi time e o uce pipaunuko?
O te tice paceli te ju céiu nang!
Lé o tai âbé ne ni bele,
ke lé o pimiibule
ne he pwahamiim.
Be lé caa tai alihi
ni penem dem na wâé!»
7 mwotabe ko a apwohi &lt;ε&gt;
(Pwahamii tii: 15.5―16.21)
5 15.5 Exode 38.21É alecehen, ke é omehi, ke é alihi a *mwaiitihi na pwo ko mwaanu, he tehi ne he miiden. 6 Ke lé wie ne ni âcélo na 7 jélé, na lé pé ni 7 apwohi*15.6 Apwohi—Malheur, plaie, fléau. na te junihe ubwo. Ke lé cuwohe ni epwén na pwojo pwomelaan. Ke lé cie ni bwaangelé ko ni taihena na mwani megele. 7 Ke pwo pa céiu béé lépwo âcélo na paa jélé na lé pwohewii ni wota, na e muko ne te lépwo 7 âcélo naa, ni mwotabe mwani megele, na oba ko a okéé te Padué, pana e *mulie dieli mwo.
8 15.8 1 Rois 8.10−11; 2 Chroniques 5.13−14; Ésaïe 6.4Ke te oba kuti ali mwaiitihi ko muu miû, mu ko a bwo ubwo na a wâé te Padué, me a junuun. Ke te tice pace céiu apulie celi jan ne kon me e taa ha ali mwaiitihi, heme mwo time uce pacuwohi ni apwohi na 7 te ni 7 âcélo.

- Pii Beetihi
- <
- 15
- >

15:3 15.3 Exode 15.1; Psaume 139.14, 145.17

15:4 15.4 Psaume 86.9; Jérémie 10.6−7

15:5 15.5 Exode 38.21

*15:6 15.6 Apwohi—Malheur, plaie, fléau.

15:8 15.8 1 Rois 8.10−11; 2 Chroniques 5.13−14; Ésaïe 6.4

© 2017-2018 WBT