- 1 Timoté
- <
- 5
- >

5
A bwo pacémuni ni pétaapwo acéihi
1 Go nemwo cihe me mwoiu te pace ukéiu. Hemepie go pwopune ten, kehe go paciitieng, pwohewiin heme pa caa tem. Ke go pwopune te ni ewa pwohewiin heme ni ciéém; 2 ke ni ukéiu toomwo, pwohewiin heme ce nyaa tem; ke ni ewa toomwo pwohewiin heme ce toomwo pwaadeniim.
Ni depwele
3 Geé pwopweehi ne ko ni depwele*5.3 Depwele—Veuve. na te tice apulie celi me lé picani telé. 4 Ke mepie te pwo ce naîlé, me ce pabulé, ke wâé heme lé mi pwopweehi te ni pwomwoiu telé. Be weengaa kuti a ju penem de pa acéihi. Be ni taacu me mwojuia ko ni naado na lé hegi mu ko ni caa me nyaa telé, me ni ao me gee telé. Ke o te junihe wâé te Padué.
5 Ke mepwo é ne ko ni depwele na te tice apulie celi me lé picani telé, ke woélé kuti ni toomwo na lé céihi ehi ne ko Padué. Be lé te pwoiitihi ten heme bwén ke pwang. Ke lé te cuwo ko ilehi kojaeng me e picani telé. 6 Ke mepwo é ne ko ni depwele na lé te ju hane cehi ni pipwodéén delé, ke pwohewiin heme lé caa mele, te piwien heme lé mwo teko mulie.
7 Weengaa kuti a huô na me go pii te ni depwele, [me ni pwomwoiu telé]†5.7 Go pii te ni depwele, [me ni pwomwoiu telé]—Grek: Go pii telé. Wieli ni depwele, ai wieli ati ni acéihi., beme o te tice naado celi me nye o bo pipé ne kolé kon. 8 Be [te a penem denye] me nye pwopweehi ne ko a pwomwoiu tenye, tabuhi mu ha a pomwa tenye. Ke wo pana time e uce wonaa, ke e â ité koja a céihi ten, ke caa junihe ta nang koja pana time uce pace acéihi.
Ni depwele na nye ne mwani telé
9 É ne ko ni depwele na nye ne mwani telé ne ha a Mwaiitihi‡5.9 Ni depwele…a Mwaiitihi—Grek: Ni depwele na tii ni niilé ne ha a tii. Piwien ne ha a niide a tii 11. Ni depwele naa, ke lé pinelé, beme lé penem de Padué, ke lé hegi ni mwani bépicani koja a puco te ni acéihi., ke wâé heme lé caa wédenihi a 60 ni jo helé. Ke nina lé te mu ehi ko ni aiu helé ânebuhe a bwo mele telé§5.9 Lé te mu ehi ko ni aiu helé… Grek: Te picéiu ni aiu helé.. 10 Ke wâé mwo hemepie ni toomwo na nye temehilé mu ko ni naado na wâé na lé mu pwo:
Me lé te ju cile ehi ni naîlé;
Me lé te hegi ehi ni apulie;
Me lé pipenem ehi te ni acéihi*5.10 Pipenem ehi—Grek: Puu ni a lépwo apwoiitihi. (A bwo pihegi apulie te lépwo Juif me lépwo atabuhi céihi ne ko Iésu, ha a benaamwon de Paulo.);
Me lé picani te lépwona lé mu he ni picani me ni téé;
Me lé pwo ati ni pétaapwo naado na wâé.
11 Geé nemwo ne ce bépicani te ni depwele na mwo ni ewa. Be koli lé bo âcehi ana te nimelé kon, beme lé piaten mwo. Ke koli lé bo piâ ité koja [ni penem na lé mi pii pie me lé pwo me de] Kériso. 12 Ke é he ko wonaa, ke time lé uce pacuwohi a *piapwo telé me den, 13 5.13 2 Tésalonik 3.11ke koli lé bo uce pwoemaan. Ke a naado na nihe ta koja anaa, ke koli lé bo te â he ni pwomwo, ke lé pipii apulie, ke lé gaale he ni naado na te tice panelé ne kon, ke lé tee pwome pii ni naado.
14 5.14 1 Korénit 7.9Ke é mu ko anaa kuti, na é pii te ni toomwo depwele na mwo ni ewa pie, wâé heme lé piaten mwo. Ke wâé heme lé cile ehi ni naîlé, ke me lé pwoiipihi ehi ni pomwa telé. Ke me wonaa, ke time lé o uce ne pwaadeni lépwona muhi telé konye†5.14 Lépwona muhi telé konye—ai Wo Caatana, pana muhi ten konye., me lé pipii me ta genye. 15 Be é ne ko ni béé depwele, ke lé caa te piâ ité, be lé âcéi *Caatana, ke lé caa pipatieden.
16 [Go pii te] ni toomwo na lé céihi pie, mepie pwo ce depwele he ni pwomwoiu telé, ke wâé heme lé picani telé. Be me wonaa, ke me time uce a âneule te a *puco te ni acéihi, beme e bo te ju picani cehi te ni depwele na tice apulie celi me lé picani telé.
Lépwo apihuô te ni acéihi
17 Wâé heme nye paciitihi, ke me nye pwocuhi lépwo apihuô na lé pé a puapulie te Padué‡5.17 1re phrase—Grek: Wâé heme okelo ko pipaunu lépwo ukéiu na lé pihuô ehi.. Ke me nye pwocuhilé ehi, hemepie lé te mwoiu ko pwopune me patemehi a Pwooti Wâé. 18 5.18 Mataio 10.10; 1 Korénit 9.9Be caa te tii ne he ni tii iitihi pie: Go nemwo pacuwohi a paaci me e wii ni ace blé, heme e ko penem me dem§5.18 Penem me dem—Grek: Caaite ni pidenaado..Deutéronome 25.4
Ke caa tii mwo pie: «Wo pa apenem, ke wâé heme e hegi a cuhieng*5.18 …Wâé heme e hegi a cuhieng—A pwooti te Iésu ne ha a tii te Luka (Luka 10.7). Habwii tenye pie, e niimihi wo Paulo pie, te piwie ana tii ne ha a Élele Iitihi na mwo Coho (le Nouveau Testament), me nina e ha a Élele Iitihi Ânebun (l’Ancien Testament), be tai a pwooti te Padué..»
19 5.19 2 Korénit 13.1É hemepie pwo pace céiu apulie celi e pipé ne ko pace céiu apihuô, ke go nemwo uce pipéce ne kon, hemepie te weeng cehi. Be wâé heme alo ai cié lépwoceli lé *pajuujuhi.
20 5.20 Éféso 5.11Wo lépwona lé te cuwo ko pwo nina ta, ke go pacihelé ne he pwahamii ni apulie ati. Be me wonaa, ke me mwoti lépwo béén me lé pwo nina ta.
21 Weengaa nina é huôhi ne tem ne he pwahamii Padué, me Kériso Iésu, me ni *âcélo na lé pipenem delu†5.21 Ni âcélo na lé pipenem delu—Grek: Ni âcélo na pipégalilé. Wieli lépwo âcélo na lé pipwoeabwé te Padué, ne ânebuhe a atebwo ten ne he miiden. Omehi Pii Beetihi 5.11.. Ke go piténedelé ehi, ke go nemwo pipwoinen ne ko ni apulie.
22 Wâé heme go omehi a mulihe pa apulie ânebuhe a bwo pipégalieng beme pa apihuô te ni acéihi. Be koli go bo habwii pie, te wâé tem ni ta na e pwo. Go pipwocile, ke go pipwoiipiko ati ne he ni bwomunen‡5.22 Grek: Go nemwo piepin me go ne ni im ne ko pace céiu apulie. Go nemwo pipabéé me pipwohewii pana e pwo nina ta. Kehe go pipaciitiko..
23 Ke é ne ko wogo, go Timoté, ke wo pana mu te cuwo ko cunu go, kehe é pii tem pie: Go nemwo ju ûdu ju tabe cehi; kehe go neibuhi me ace tabe megele, beme wâé a nam.
24 É ne ko lépwona lé cuwo ko pwo nina ta, ke genye te mi alihi ni ta pwo telé ânebuhe a tan ko tautinaado§5.24 Tan ko tautinaado—Heme a tautinaado te Padué, ai a tautinaado te Timoté me ni béé acéihi.. Ke é ne pele lépwo béén, ke genye bo tee alihi mwo alecehen. 25 Pwohewii ni penem na wâé. Be pwo ni béé penem na te ju epin ko alihi. Ke ni béén, ke nye bo tee alihi alecehen*5.25 Nye bo te alihi alecehen—Grek: Time uce jan me neduwolé..

- 1 Timoté
- <
- 5
- >

*5:3 5.3 Depwele—Veuve.

†5:7 5.7 Go pii te ni depwele, [me ni pwomwoiu telé]—Grek: Go pii telé. Wieli ni depwele, ai wieli ati ni acéihi.

‡5:9 5.9 Ni depwele…a Mwaiitihi—Grek: Ni depwele na tii ni niilé ne ha a tii. Piwien ne ha a niide a tii 11. Ni depwele naa, ke lé pinelé, beme lé penem de Padué, ke lé hegi ni mwani bépicani koja a puco te ni acéihi.

§5:9 5.9 Lé te mu ehi ko ni aiu helé… Grek: Te picéiu ni aiu helé.

*5:10 5.10 Pipenem ehi—Grek: Puu ni a lépwo apwoiitihi. (A bwo pihegi apulie te lépwo Juif me lépwo atabuhi céihi ne ko Iésu, ha a benaamwon de Paulo.)

5:13 5.13 2 Tésalonik 3.11

5:14 5.14 1 Korénit 7.9

†5:14 5.14 Lépwona muhi telé konye—ai Wo Caatana, pana muhi ten konye.

‡5:17 5.17 1re phrase—Grek: Wâé heme okelo ko pipaunu lépwo ukéiu na lé pihuô ehi.

5:18 5.18 Mataio 10.10; 1 Korénit 9.9

§5:18 5.18 Penem me dem—Grek: Caaite ni pidenaado.

*5:18 5.18 …Wâé heme e hegi a cuhieng—A pwooti te Iésu ne ha a tii te Luka (Luka 10.7). Habwii tenye pie, e niimihi wo Paulo pie, te piwie ana tii ne ha a Élele Iitihi na mwo Coho (le Nouveau Testament), me nina e ha a Élele Iitihi Ânebun (l’Ancien Testament), be tai a pwooti te Padué.

5:19 5.19 2 Korénit 13.1

5:20 5.20 Éféso 5.11

†5:21 5.21 Ni âcélo na lé pipenem delu—Grek: Ni âcélo na pipégalilé. Wieli lépwo âcélo na lé pipwoeabwé te Padué, ne ânebuhe a atebwo ten ne he miiden. Omehi Pii Beetihi 5.11.

‡5:22 5.22 Grek: Go nemwo piepin me go ne ni im ne ko pace céiu apulie. Go nemwo pipabéé me pipwohewii pana e pwo nina ta. Kehe go pipaciitiko.

§5:24 5.24 Tan ko tautinaado—Heme a tautinaado te Padué, ai a tautinaado te Timoté me ni béé acéihi.

*5:25 5.25 Nye bo te alihi alecehen—Grek: Time uce jan me neduwolé.

© 2017-2018 WBT